Bayeux

Bayeux (fransk uttale: ) er en by og kommune i departementet Calvados i regionen Normandie nordvest i Frankrike. Den ligger noen få kilometer fra Den engelske kanal litt vest for Caen. Bayeux har om lag 15 000 innbyggere.

Byen er kjent for Bayeux-teppet, et brodert veggteppe fra middelalderen. Det har siden 2007 vært en del av UNESCOs verdensminneregister.

Befolkningsutvikling 
Antall innbyggere i kommunen Bayeux

Referens: INSEE

Andre verdenskrig 

I andre verdenskrig var Bayeux en av de første byene som ble befridd i Operasjon Overlord. 16. juni 1944 holdt general Charles de Gaulle sin første viktige tale på frigjort fransk jord i byen. Bygningene i Bayeux var praktisk talt uberørt av krigen, ettersom de tyske troppene i byen ble forflyttet til Caen for å forsvare anleggene der. I Bayeux ligger den største britiske krigskirkegården i Frankrike.

Bayeuxteppet 

Midt i byens sentrum står en gotisk katedral fra 1200-tallet. Her hang Bayeuxteppet, som er vevd på slutten av 1000-tallet. Teppet er 70 meter langt og 0,5 m bredt. Det viser Vilhelm Erobreren sitt felttog og slaget ved Hastings i år 1066. Det har nå fått sitt eget museum i byen.

Referanser

Eksterne lenker 
 
 Kommunedata INSEE

Byer i Normandie
Kommuner i Calvados